Foto: KUN.UZ O‘zbekistonda avtomobillar ishlab chiqarish hajmi ortdi, deya xabar beradi Davlat statistika qo‘mitasi. 2018 yilning yanvar-fevral oylarida sanoat korxonalari tomonidan ishlab chiqarilgan mahsulotlar hajmi 20,8 trln so‘mni yoki jami ishlab chiqarilgan sanoat mahsulotlari hajmining 73,6%ni tashkil etdi. O‘z navbatida, sanoatning mazkur tarmog‘ida avtomobil dvigatellari ishlab chiqarish hajmi o‘tgan yilning mos davriga nisbatan 51,5%ga oshgan. Yengil avtomobillar (ixtisoslashtirilganlarsiz) – 42,6%ga, avtomobil benzini - 17,2%ga, paxta tolasi – 1,0%ga ko‘paygan. 2017 yilning shu davrida 17 315 dona yengil avtomobil ishlab chiqarilgan bo‘lsa, 2018 yil yanvar-fevralda – 24 695 dona. Shu bilan birga, qayd etilishicha, yuk avtomobillari, avtobuslar, portlandsement, dizel yoqilg‘isi, o‘simlik yog‘i ishlab chiqarish hajmi o‘tgan yilning mos davriga nisbatan pasaygan.